CELEX: 62008TN0565
Language: el
Date: 2008-12-17 00:00:00
Title: Υπόθεση T-565/08: Προσφυγή της 17ης Δεκεμβρίου 2008 — Corsica Ferries France κατά Επιτροπής

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/38
            
         Προσφυγή της 17ης Δεκεμβρίου 2008 — Corsica Ferries France κατά Επιτροπής
   (Υπόθεση T-565/08)
   (2009/C 55/68)
   Γλώσσα διαδικασίας: η γαλλική
   Διάδικοι
   
      Προσφεύγουσα: Corsica Ferries France (Bastia, Γαλλία) (εκπρόσωποι: S. Rodrigues και C. Bernard-Glanz, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κρίνει παραδεκτή την προσφυγή·
            
         
               —
            
            
               να ακυρώσει την απόφαση της Επιτροπής της 8ης Ιουλίου 2008, σχετικά με την ενίσχυση αναδιάρθρωσης την οποία η Γαλλία σχεδιάζει να θέσει σε εφαρμογή υπέρ της Société Nationale Maritime Corse-Méditerranée (SNCM)·
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Η προσφεύγουσα ζητεί την ακύρωση της απόφασης C(2008) 3182 τελικό της Επιτροπής, της 8ης Ιουλίου 2008, με την οποία η Επιτροπή έκρινε ότι:
   
               —
            
            
               το ποσό των 53,48 εκατομμυρίων ευρώ που κατέβαλε η Γαλλική Δημοκρατία στη Société Nationale Maritime Corse-Méditerranée (στο εξής: SNCM) ως αντιστάθμιση της υποχρέωσης παροχής δημοσίας υπηρεσίας συνιστά κρατική ενίσχυση παράνομη μεν, πλην όμως συμβατή με την κοινή αγορά·
            
         
               —
            
            
               η ορισθείσα σε 158 εκατομμύρια ευρώ αρνητική τιμή πώλησης της SNCM, η ανάληψη, εκ μέρους της Compagnie Générale Maritime et Financière (στο εξής: CGMF), κοινωνικών μέτρων υπέρ των μισθωτών ύψους 38,5 εκατομμυρίων ευρώ και η κοινή και ταυτόχρονη αναδιάρθρωση κεφαλαίου της SNCM και της CGMF για ποσό 8,75 εκατομμυρίων ευρώ δεν συνιστούν κρατικές ενισχύσεις· και
            
         
               —
            
            
               η ενίσχυση αναδιάρθρωσης ύψους 15,81 εκατομμυρίων ευρώ την οποία η Γαλλική Δημοκρατία έθεσε σε εφαρμογή υπέρ της SNCM συνιστά κρατική ενίσχυση παράνομη μεν, πλην όμως συμβατή με την κοινή αγορά.
            
         Προς στήριξη της προσφυγής της, η προσφεύγουσα προβάλλει δύο λόγους ακυρώσεως, αντλούμενους από:
   
               —
            
            
               ελλιπή αιτιολογία και προσβολή των δικαιωμάτων άμυνας της προσφεύγουσας καθώς και του δικαιώματος άσκησης αποτελεσματικής ένδικης προσφυγής, στο μέτρο που υπερβολικά σημαντικός αριθμός στοιχείων και πληροφοριών αποκρύπτεται στην προσβαλλόμενη απόφαση, καθιστώντας αδύνατη στην προσφεύγουσα την κατανόηση του περιεχομένου, της αιτιολογίας και της έκτασης εφαρμογής της·
            
         
               —
            
            
               παράβαση των άρθρων 87 και 88 ΕΚ και των κανόνων εφαρμογής τους, ιδίως των κοινοτικών κατευθυντηρίων γραμμών όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων, η οποία οφείλεται σε εσφαλμένη και/ή ατελή εκτίμηση όσον αφορά την εισφορά κεφαλαίου ύψους 53,48 εκατομμυρίων ευρώ υπό μορφή αντιστάθμισης λόγω υποχρέωσης παροχής δημόσιας υπηρεσίας, την πώληση της SNCM στην αρνητική τιμή πώλησης των 158 εκατομμυρίων ευρώ, την εισφορά κεφαλαίου εκ μέρους της CGMF ύψους 8,75 εκατομμυρίων ευρώ, κοινωνικά μέτρα ύψους 38,5 εκατομμυρίων ευρώ και το υπόλοιπο των 22,5 εκατομμυρίων ευρώ που κοινοποιήθηκε ως ενίσχυση αναδιάρθρωσης.